**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinski načelnik**

KLASA: 406-01/22-01/2

URBROJ: 238-40-01-22-1

Dubravica, 25. travanj 2022. godine

Na temelju članka 19. i 20. Zakona o upravljanju državnom imovinom („Narodne novine“ broj 52/18, dalje u tekstu: Zakon) i 38. Statuta Općine Dubravica („Službeni glasnik Općine Dubravica“ br. 01/2021) općinski načelnik Općine Dubravica podnosi

**IZVJEŠĆE**

**o provedbi Plana upravljanja imovinom**

**u vlasništvu Općine Dubravica za 2021. godinu**

**UVOD**

Sukladno odredbama Zakona, Općinsko vijeće Općine Dubravica na svojoj 30. sjednici održanoj dana 13. studenog 2020. godine donijelo je Plan upravljanja imovinom u vlasništvu Općine Dubravica za 2021. godinu („Službeni glasnik Općine Dubravica“ broj 08/2020) temeljem Strategije upravljanja i raspolaganja nekretninama u vlasništvu Općine Dubravica za razdoblje od 2017.-2022. („Službeni glasnik Općine Dubravica broj 03/16).

Planom su definirani i popisani ciljevi upravljanja i raspolaganja općinskom imovinom, čija je održivost važna za život i rad postojećih i budućih naraštaja. Istodobno, cilj je Plana osigurati da imovina Općine Dubravica bude u službi gospodarskog rasta te zaštite nacionalnih interesa.

**IZVJEŠĆE**

Ulaganjem u nekretnine se tijekom 2021. godine učinkovito i svrsihodno upravljalo istima pažnjom dobrog gospodara.

Sukladno članku 20. Zakona, općinski načelnik Općine Dubravica podnosi Općinskom vijeću Izvješće o provedbi Plana upravljanja imovinom u vlasništvu Općine Dubravica za 2021. godinu kako slijedi:

**PLAN UPRAVLJANJA TRGOVAČKIM DRUŠTVIMA U VLASNIŠTVU/SUVLASNIŠTVU OPĆINE DUBRAVICA**

* Općina ima udjele u vlasništvu sljedećih trgovačkih društava:

Zaprešić d.o.o., Zelengaj 15, 10290 Zaprešić (poslovni udio općine 1,20%)

* Kao manjinski suvlasnik općina utječe na poslovanje u okviru svojih ovlasti te uredno prisustvuje skupštinama društva

# PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE DUBRAVICA

* Akti kojima je regulirano upravljanje i raspolaganje poslovnim prostorima u vlasništvu Općine Dubravica:

- Zakon o zakupu i kupoprodaji poslovnih prostora („Narodne novine“, br. 125/11, 64/15, 112/18)

- Odluka o korištenju stare zgrade PŠ Dubravica za udruge i stranke (Službeni glasnik Općine Dubravica broj 03/15) i Odluka o dopuni Odluke o korištenju stare zgrade PŠ Dubravica za udruge i stranke (Službeni glasnik Općine Dubravica broj 01/19)

- Odluka o zakupu poslovnog prostora – dječji vrtić, Pavla Štoosa 26, Dubravica (Službeni glasnik Općine Dubravica broj 4/18)

- Procedura upravljanja i raspolaganja nekretninama u vlasništvu Općine Dubravica (Službeni glasnik Općine Dubravica broj 01/2020)

- Odluka o davanju suglasnosti na sklapanje Ugovora o prodaji nekretnine izravnom pogodbom (Službeni glasnik Općine Dubravica broj 01/2020)

* Poslovni prostori na adresi Pavla Štoosa 38 (stara škola), sukladno tabeli popisa poslovnih prostora u vlasništvu Općine Dubravica u 2021. godini, dani su na korištenje udrugama i političkim strankama temeljem Odluke o korištenju stare zgrade PŠ Dubravica za udruge i stranke (Službeni glasnik Općine Dubravica broj 03/15) te Odluke o dopuni Odluke o korištenju stare zgrade PŠ Dubravica za udruge i stranke (Službeni glasnik Općine Dubravica broj 01/19). Isti se koriste sukladno ugovorima o korištenju prostora stare škole PŠ Dubravica, sklopljeni sa pojedinim udrugama i političkim strankama iz tabele.
* Poslovni prostor za dječji vrtić Smokvica, na adresi Pavla Štoosa 26, sukladno tabeli popisa poslovnih prostora u vlasništvu Općine Dubravica u 2021. godini, i dalje se koristi temeljem sklopljenog Ugovora o zakupu i Aneksa br. 1 Ugovora o zakupu poslovnog prostora od 08.01.2019.-08.01.2024.

*Popis poslovnih prostora u vlasništvu Općine Dubravica*

|  |  |  |  |  |
| --- | --- | --- | --- | --- |
| **Red. br.** | **Naziv/opis jedinice imovine (poslovnog prostora)** | **Adresa** | **Površina** | **Korištenje** |
| 1. | Poslovni prostor - prizemlje (stara škola) | Pavla Štoosa 38, Dubravica | 41,36 m2 | KUD „Pavao Štoos“ Dubravica – Ugovor o korištenju prostora stare zgrade PŠ Dubravica |
|  | Poslovni prostor – prvi kat (stara škola) | Pavla Štoosa 38, Dubravica | 43,45 m2 | Limena glazba KUD-a Sv. Ana Rozga – Ugovor o korištenju prostora stare zgrade PŠ Dubravica |
|  | Poslovni prostor – prizemlje (stara škola) | Pavla Štoosa 38, Dubravica | 46,20 m2 | Puhački orkestar Rozga – Ugovor o korištenju prostora stare zgrade PŠ Dubravica |
|  | Poslovni prostor – prvi kat (stara škola) | Pavla Štoosa 38, Dubravica | 36,49 m2 | Udruga umirovljenika – Ugovor o korištenju prostora stare zgrade PŠ Dubravica |
|  | Poslovni prostor – prizemlje (stara škola) | Pavla Štoosa 38, Dubravica | 27 m2 | Udruga vinogradara i podrumara Općine Dubravica -Ugovor o korištenju prostora stare zgrade PŠ Dubravica |
|  | Poslovni prostor – prizemlje (stara škola) | Pavla Štoosa 38, Dubravica | 24,75 m2 | HDZ OO Dubravica-Ugovor o korištenju prostora stare zgrade PŠ Dubravica |
|  | Poslovni prostor – prvi kat (stara škola) | Pavla Štoosa 38, Dubravica | 45,72 m2 | HSS OO Dubravica *-* Ugovor o korištenju prostora stare zgrade PŠ Dubravica |
| 2. | Poslovni prostor (Dječji vrtić Smokvica) | Pavla Štoosa 26, Dubravica | 227,98 m2 | Ugovor o zakupu poslovnog prostora, Aneks br. 1 ugovora o zakupu poslovnog prostora od 08.01.2019.-08.01.2024. |

*Izvor: Općina Dubravica*

* Poslovni prostor na adresi Pavla Štoosa i tijekom 2021. godine je u izgradnji, odnosno izgradnja građevine Slobodnostojeće javno-poslovne građevine na k.č.br. 72/2 k.o. Dubravica nije završena tijekom 2021.g. već se završetak radova očekuje krajem 2022. godine. Sukladno Odluci o davanju suglasnosti na sklapanje Ugovora o prodaji nekretnine izravnom pogodbom („Službeni glasnik Općine Dubravica“ broj 01/2020) jedan poslovni prostor (poslovni prostor površine 79 m2, prizemlje lijevo) prodan je Domu zdravlja Zagrebačke županije temeljem Ugovora o prodaji posebnog dijela nekretnine izravnom pogodbom (KLASA: 400-02/20-01/8, URBROJ: 238/40-01-20-5 od 29.04.2020.g.), Aneksa Ugovora o prodaji posebnog dijela nekretnine (KLASA: 400-02/20-01/8, URBROJ: 238/40-01-20-7 od 09.10.2020.g.) i Aneksa 2 Ugovora o prodaji posebnog dijela nekretnine (KLASA: 400-02/20-01/8, URBROJ: 238/06-01-21-10 od 23.03.2021.g.).

**PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE DUBRAVICA**

* Ulaganje u izgradnju Slobodnostojeće javno-poslovne građevine (ambulanta, ljekarna, društvene prostorije) na građevinskom zemljištu k.č.br. 72/2 k.o. Dubravica provodi se u skladu s mogućnostima proračuna Općine Dubravica te završetak radova planira se do 31.12.2022. godine. Tijek izgradnje građevine podijeljeno je u IV (četiri) faze.
* Sukladno Odluci Općinskog vijeća o davanju suglasnosti na sklapanje Ugovora o prodaji nekretnine izravnom pogodbom isti je sklopljen između Općine Dubravica i Doma zdravlja Zagrebačke županije kojim su uređena međusobna prava i obveze u vezi prodaje poslovnog prostora - zatvoreni prostor (čekaonica, prostor za sestru, stomatološka ordinacija, ambulanta opće prakse, previjalište/izolacija, garderoba za zaposlene sa 1. sanitarnim čvorom (WC) i 2. sanitarna čvora (WC)) – prizemlje lijevo, neto površine cca 79 m2 zatvorenog prostora.

# PLAN UPRAVLJANJA I RASPOLAGANJA NERAZVRSTANIM CESTAMA U VLASNIŠTVU OPĆINE DUBRAVICA

* Kao i prethodnih godina, općina je i u 2021. godini uložila znatna sredstva u asfaltiranje i održavanje cesta. Izvješće o održavanju cesta sastavni je dio Izvješća o izvršenju Programa održavanja komunalne infrastrukture na području Općine Dubravica za 2021. godinu.
* Sukladno Zakonu o cestama i prema proračunskim mogućnostima Općina Dubravica sustavno rješava imovinsko pravne odnose (legalizacija) na cestama kojima upravlja, prvenstveno radi izgradnje komunalne infrastrukture.

# PLAN PRODAJE I KUPOVINE NEKRETNINA U VLASNIŠTVU OPĆINE DUBRAVICA

* Procedurom upravljanja i raspolaganja nekretninama u vlasništvu Općine Dubravica (Službeni glasnik Općine Dubravica broj 01/2020) uređuje se postupanje Općine u svezi sa stjecanjem, raspolaganjem i upravljanjem nekretninama u vlasništvu Općine.
* U ovom izvješću prethodno je navedena izgradnja, temeljem pravomoćne građevinske dozvole, Slobodnostojeće javno-poslovne građevine (ambulanta, ljekarna, društvene prostorije) na građevinskom zemljištu k.č.br. 72/2 k.o. Dubravica, čiji se završetak planira do 31.12.2022. godine.
* 1 (jedan) poslovni prostor u prizemlju prodan je sukladno Proceduri upravljanja i raspolaganja nekretninama u vlasništvu Općine Dubravica (Službeni glasnik Općine Dubravica broj 01/2020) i Odluci o davanju suglasnosti na sklapanje Ugovora o prodaji nekretnine izravnom pogodbom (Službeni glasnik Općine Dubravica broj 01/2020) Domu zdravlja Zagrebačke županije temeljem sklopljenog Ugovora o prodaji posebnog dijela nekretnine izravnom pogodbom, Aneksa Ugovora i Aneksa 2 Ugovora.
* Za ostale poslovne prostore u izgradnji provesti će se postupak ili prodaje sukladno Proceduri upravljanja i raspolaganja nekretninama u vlasništvu Općine Dubravica (Službeni glasnik Općine Dubravica broj 01/2020) ili zakupa poslovnog prostora sukladno budućim aktima Općinskog vijeća Općine Dubravica, a sve temeljem poziva za iskaz javnog interesa odnosno javnog natječaja.

# PLAN PROVOĐENJA POSTUPAKA PROCJENE IMOVINE U VLASNIŠTVU OPĆINE DUBRAVICA

* U 2021. godini nisu se provodile procjene vrijednosti nekretnina namijenjene za prodaju.

# PLAN RJEŠAVANJA IMOVINSKO-PRAVNIH ODNOSA

* U 2021. godini putem opunomoćenika pokrenut je postupak rješavanja imovinsko-pravnih odnosa glede ošasne imovine (Rješenje javnog bilježnika u ostavinskom predmetu iza pok. VOJINA KOMLENIĆA, iz Bobovca Rozganskog, Kumrovečka cesta 260 B i Rješenje o uknjižbi prava vlasništva Posl.br. Z-10232/2020 (Klasa: UP/I-940-01/20-01/3 od 03.06.2020.)

# PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE

* Na službenoj mrežnoj stranici općine omogućen je pristup dokumentima upravljanja i raspolaganja imovinom u vlasništvu općine
* redovito se omogućuje savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine

# PLAN ZAHTJEVA ZA DODJELU (DAROVANJE) NEKRETNINA UPUĆENIH MINISTARSTVU DRŽAVNE IMOVINE

* U 2021. godini općina je uputila nekoliko dopisa-požurnica za zahtjev za dodjelu državne imovine u vlasništvo Općine Dubravica, konkretno nekretnine označene kao k.č.br. 536/1 k.o. Dubravica, svrha zahtjeva je izgradnja sportskog igrališta, i k.č.br. 69/1 k.o. Dubravica, svrha zahtjeva je izgradnja zgrade prema Programu društveno poticane stanogradnje.
* Općinsko vijeće Općine Dubravica je u 2020. godini donijelo Odluku o određivanju namjene nekretnine k.č.br. 536/1 k.o. Dubravica u vlasništvu Republike Hrvatske u svrhu darovanja Općini Dubravica (Službeni glasnik Općine Dubravica broj 07/2020) i Odluku o određivanju namjene nekretnine k.č.br. 69/1 k.o. Dubravica u vlasništvu Republike Hrvatske u svrhu darovanja Općini Dubravica (Službeni glasnik Općine Dubravica broj 07/2020), a sve temeljem traženja Ministarstva prostornog uređenja, graditeljstva i državne imovine o određivanju prostorno planske namjene nekretnine i izradu projektne dokumentacije za k.č.br. 536/1 u svrhu izgradnje budućeg sportskog igrališta, te traženja o određivanju prostorno planske namjene za k.č.br. 69/1 i provođenje pregovora sa Agencijom za pravni promet i posredovanje nekretninama u svrhu izgradnje zgrade prema Programu društveno poticane stanogradnje.
* U 2021. godini je resornom Ministarstvu dostavljeno idejno rješenje za Sportsko rekreacijski centar Dubravica (izrađivač Nop Studio d.o.o., Fraterščica 10, Zagreb) te potvrda usklađenosti istog sa Prostornim planom uređenja Općine Dubravica.
* Početkom 2022. godine Zagrebačkoj županiji, Upravnom odjelu za prostorno uređenje, gradnju i zaštitu okoliša dostavljen je popis zahtjeva za dodjelom državne imovine u svrhu rješavanja predmeta iz područja upravljanja državnom imovinom.

NAČELNIK

Marin Štritof